google/wiki40b huggingface dataset:
Sterk Naken og Biltyvene

Sterk Naken og Biltyvene (også kalt SNoB) er et Oslo-basert band som ble stiftet i 1984 av Leif Helgeland og Jan Lier med Selveste Birger Baraldsnes som manager. Bandet har siden starten hatt en rekke medlemmer. SNoB fikk sitt gjennombrudd med sangen «Sommerlykke» i 1989. Sangen ble nektet spilt på NRK, mest på grunn av tekstlinjen «Jeg har ingenting på, jeg har en kjempesvær stå».
Et særlig kjennetegn ved SNoB er tekstene, som er preget både av finurligheter og til tider ganske eksplisitt språk. Sangene, som snakke-synges av vokalist Helgeland, tar for seg både klassiske popmusikktemaer, særlig kjærlighetstematikk, dog ofte med en original vri, og mer originale temaer. Bandets foreløpig siste utgivelse er versjonen av «Selskapssjuk» på plata Det beste til meg og mine venner.
Bandets navn er direkte overført fra den amerikanske gruppen Stark Naked and the Car Thieves, hvor Doug Ingle fra Iron Butterfly var medlem.
Elisabet Fidjestøl

Arkitektvirke

Fidjestøl (da: Øydvin) gikk ut fra NTHs arkitektlinje i 1947. Hun ble ansatt ved distriktsarkitektkontoret i Kirkenes i 1948 og var fra 1953 ansatt hos arkitekt Ole Bjønnes i Tønsberg, for senere å etablere egen arkitektpraksis. Over flere tiår tegnet hun et drøyt dusin kirker, for det meste på Østlandet, som stort sett kan betegnes som arbeidskirker. Innenfor denne sjangeren overgås hun bare av Harald Hille når det gjelder produktivitet. Av annet virke på arkitekturområdet kan nevnes en rekke utvidelser og restaureringer av kirker.

Politikervirke

I tillegg til arkitektvirket var Fidjestøl aktiv i politikken, der hun representerte Kristelig folkeparti. Hun satt i bystyret i Tønsberg i tre perioder fra 1955. Hun møtte som vararepresentant på Stortinget i periodene 1969–73 og 1973–77 og var fylkesvaraordfører i Vestfold i 1975–1983. I tillegg hadde hun en rekke andre tillitsverv.
Den persiske Bayánen

Den persiske Bayánen er et hellig skrift innen babismen og bahai, skrevet i 1847–48 av den iranske martyrprofeten Báb (1819–1850).
Det finnes både en persisk bayán og en arabisk bayán. Budskapet i tekstene er at Báb, i kraft av åpenbaringene sine, opphever visse sjiaislamske lover og erstatter dem med nye, og at han «fremhever betydningen av høy moralsk standard, hjertets renhet og redelighet i motiver. Teksten foreskriver også et klasseløst samfunn, med like rettigheter for fattig og rik, for kvinner og menn»
Synzygus

Synzygus formidler veiledningstjeneste, sjelesorg eller forebyggende tiltak for medarbeidere, ledere, misjonærer og arbeidere i menigheter tilknyttede organisasjoner og tiltak i norske frikirker. Målsetningen er «å frigjøre liv til tjeneste!»
Synzygus er et tilbud om arbeidsveiledning for å møte slitasje og påkjenninger som kan komme i den tjenesten, men samtidig et tilbud om hjelp i krisesituasjoner. Synzygus ønsker å ha en beredskapsplan for krisehåndtering.
Marit Landrø har fra starten av hatt fast ansettelse som daglig leder. Synzygus ble etablert i 1998, og er et fellestiltakene i regi av den norske pinsebevegelsen. Virksomheten er tilknyttet ressurs- og kompetansesenter ved Filadelfia Oslo. Pinsebevegelsen i Norge har hundrevis av frivillige, et stort antall ansatte og flere hundre menighetsledere og forkynnere, en stor misjonærstab og fellestiltak og skoler med mange ansatte.
Virksomhetens økonomi utgjøres av inntekter av kursvirksomhet og bidrag fra norske pinsemenigheter og andre fellestiltak.
According to Greta

According to Greta er en amerikansk romantisk drama- og ungdomsfilm fra 2009 med Hilary Duff i hovedrollen. Andre sentrale roller spilles av Ellen Burstyn , Michael Murphy , Evan Ross og Melissa Leo. Regi er ved Nancy Bardawil. Handlingen er lagt til tettstedet Ocean Grove i New Jersey.

Handling

Greta (Duff) er 17, lys, vakker og alvorlig opprørsk, full av sarkastiske kommentarer og uvitende tanker om livets gang. Skjøvet til side av hennes mor, Karen (Leo), som er på hennes tredje ekteskap, er Greta sendt til besteforeldrene hennes for sommeren, og hun er ikke glad for det. Faktisk, forteller hun dem at hun fullt ut har til hensikt å drepe seg selv før sommeren er over og har en notatbok der det står hva hun ksal gjøre før hun dør og noen selvmordsmetoder. Greta faller for en karismatisk short-order kokk (Ross). Nå er han fast bestemt på å gjøre noe med livet sitt, men som deres romanse varmes opp, har Greta å overvinne bekymringene til besteforeldrenes (Burstyn, Murphy) om kjærestens kriminelle fortid. Men snart en nær katastrofe gir Greta en wake-up call, og demonstrerer hvor dypt egne handlinger påvirker menneskene rundt henne. Greta`s voksende kjærlighet til henne eldre besteforeldre, sammen med spenningen av hennes første sommerromantikk, strimler gradvis bort hennes forsvar og hennes avslørende, lovende og karismatiske skjell til en ung kvinne.
Perisomena

Utseende

Små til middelsstore (vingespenn 40-90 millimeter), bleke påfuglspinnere. Vingene er tynt skjellkledte, lysgrå, gule eller purpurfargede, med en liten ring på hver vinge eller med typiske øyeflekker.

Levevis

Som vanlig for påfuglspinnere kan larvene lever på mange ulike slags busker og trær, de ser ut til å foretrekke trær i eikeslekten (Quercus).
De voksne er svært kortlivede, de parrer seg oftest den første natten etter at de er klekket, og legger egg og dør kort tid deretter.

Utbredelse

Slekten er utbredt i Sentral-Asia, Perisomena caecigena går videre vestover så langt som til Italia.
Castillos (Soriano)

Transport

Ruta 55/R-55 forbinder Castillos med Colonia og Río Negro.
Musée de l'automobile de Monaco

Musée de l'automobile de Monaco er et bilmuseum som ble grunnlagt av fyrst Rainier III av Monaco i Fontvieille i Monaco.

Historie

Fyrst Rainier III av Monaco (1923–2005) var bilentusiast i mer enn tretti år. Han hadde en betydelig samling av veteranbiler og som nå er samlet i muséet på Terrasses des Fontvieille , som ligger veg i vegg med frimerkemuseet.

Samling

Museet viser inneholder et århundres biler, helt restaurert, deriblant samt seks biler som har blitt brukt av fyrstedømmets regenter.
Nesset prestegård

Nesset prestegård ligger 3 kilometer sørvest for tettstedet Eidsvåg, på sørsiden av Langfjorden i Nesset kommune.
Prestegården er særlig kjent for å være barndomshjemmet til forfatteren Bjørnstjerne Bjørnson. Faren Peder Bjørnson var sogneprest her fra 1837 til 1853. Bjørnstjerne bodde i Nesset til 1844, da flyttet han til Molde og begynte på gymnaset. Bondesamfunnet og naturen i Romsdalen skulle få stor innvirkning på diktingen til Bjørnson.
Prestegården har blitt utviklet i  et samarbeid mellom Romsdalsmuseet som museumsfaglig konsulent og Opplysningsvesenets fond som eier. Prestegården er kommunens tusenårssted. I 2019 ble gården solgt til Romsdalsmuseet. Presten i Nesset har ny bolig fra 2016.
Haukelifjell

Haukelifjell  er et fjellområde og en fjellovergang (riksvei) i Sør-Norge. Området ligger i Vinje kommune i Telemark og Odda kommune i Hordaland. Fjellområdet er delvis overlappende med Hardangervidda, og avgrenses av tettstedene Røldal i vest og Haukeligrend i øst.
Riksveiforbindelsen E134 over Haukelifjell er den viktigste transportåren mellom Haugesund og Oslo, og er det eldste vinteråpne veisambandet mellom Øst- og Vestlandet. Fjellovergangen ble åpnet i 1886, og går gjennom Haukelitunnelen, som var Norges lengste veitunnel fra den åpnet i 1968 frem til 1982. På gamleveien over Dyrskar ligger en av Norges eldste veitunneler, åpnet i 1900.
Overnattingsstedet Haukeliseter ligger ved veien. Det drives av Stavanger Turistforening, og er landets mest besøkte turisthytte. Haukelifjell Skisenter ligger på østsiden av fjellet.
Evergreen Terrace

Evergreen Terrace er en fiktiv gate i den animerte serien The Simpsons. I denne gaten bor blant annet familiene Simpsons, Flanders og Powers.
Husene er store med store hager, bakgårder, kjellere og egne postkasser. Husene er svært like, og har garasje på høyre side. Innvendig er det fire soverom, spisestue, stue, kjøkken og bad.
I Evergreen Terrace 744 bor familien Flanders, med far Ned, mor Maude og tvillingene Rodd og Todd. I Evergreen Terrace 743 (som kun er med i noen få episoder) bor ingen spesielle karakterer, men i én av episodene flytter George H.W. Bush inn her og senere i den samme episoden flytter den amerikanske presidenten Gerald Ford inn når Bush flytter ut.
Kompassrosa på Østre Bolærne

Kompassrosa på Østre Bolærne er ei kompassrose som er hugga inn i fjellet på øya Østre Bolærne i Færder kommune. Ifølge datering basert på misvisning stammer den sannsynligvis fra midten av 1500-tallet. Den består av 16 streker, og befinner seg på en bergknatt nordvest på øya som ellers er dekka av lav lyngvegetasjon og enkelte bjørketrær.
Sabb Motor

Damsgård Motorfabrikk, senere omdøpt til Sabb Motor, ble grunnlagt den 30. april 1925 av brødrene Håkon og Alf Søyland fra Flekkefjord, sammen med Harald Svendsen. Fram til 1929 holdt de til i ei sjøbu ved Damsgårdssundet, i Laksevåg ved Bergen. Firmaet ble etterhvert for stort til plassen, og flyttet til nåværende adresse (Damsgårdsveien  113) hvor der etterhvert ble to fabrikkhaller vegg i vegg (bildet).
Den første motoren, modell A, var en 3 hk glødehodemotor. En tok sikte på levering til små fiskebåter som det var mange av langs kysten. Motoren ble populær og fikk ry som pålitelig og driftssikker. Den siste av disse motorene ble levert i 1962.
En noe større glødehodemotor var en 5 – 9 hk glødehodemotor som forble i produksjon i 38 år. En snekkemotor på 4–5 hk ble laget fra 1935 og til midt på 1960-tallet.
I 1958 kom den første fulldieselen, en firetakter på 8 hk, med betegnelsen type G. Dette er den kjente ensylindrete SABBen som finnes i utallige fiske- og fritidsfartøyer. Etterhvert ble den utstyrt med startkrans og oppjustert til 10 hk. Det ble også laget 2-sylindrede versjoner av type G, ratet til 22 hk. Motorene har rullelager og plaskesmøring, og et innovativt system for omstyring av propellvingene. Totalt er det laget over 20.000 av SABB type G. Den fantes også som stasjonærmotor uten omkasting, og som luftavkjølt livbåtmotor, da gjerne med reverseringsgear og fast propell. Den siste motoren av denne typen ble produsert ved fabrikken i 2001.
En gikk da for fullt inn med marinisering av motorer fra andre fabrikker, samt fortsatte med produksjon og tilpasning av systemer med vridbare propeller, girkasser og andre spesialiteter. Motorene utstyres da med Sabb-merket.
I 1971 ble firmaet gjort om til aksjeselskap og fikk navnet Sabb Motor AS.
Sabb er nå en del av Frydenbø-konsernet. Lokalene er per 2014 på samme sted som fra 1939.
John Reidar Jensen

John Reidar Jensen er tidligere fotballspiller, som nå er spillende trener for Svelvik if. Han har tidligere spilt for Follo FK, Vålerenga, Kongsvinger og Modum. Han har utdannelse fra Norges toppidrettsgymnas i Bærum.
John Reidar Jensen spilte kvalifisering til tippeligaen med Kongsvinger i 2004
John Reidar Jensen har over 100 kamper i 1 Divisjon og var en god straffe skytter.
Stadion am Gesundbrunnen

Liv etter OL

Etter OL ble stadion brukt som hjemmebane til fotballklubben Hertha BSC, frem til de gikk over til å spille på Olympiastadion. Stadionet ble revet i 1974.
Konstantinos Karamanlis

Bakgrunn

Karamanlis ble født i det osmanske rike, og ble gresk statsborger i 1913, etter andre balkankrig. Han studerte i Athen, der han tok eksamen som jurist, og ble deretter medlem av det konservative Folkepartiet.

Politiker

Han gikk inn i politikken i 1928. Under andre verdenskrig tilsluttet han seg den greske eksilarmé i Egypt. Etter den andre verdenskrig steg Karamanlis raskt i gradene innen gresk politikk. Han ble arbeidsminister i 1947. Han fikk beundring fra den amerikanske ambassaden for sin effektivitet innenfor Hellas sin infrastruktur og hvordan han administrerte amerikanske bistandsprogrammer.

Statsminister

Da Alexandros Papagos døde etter kort tids sykdom rådet USAs ambassadør i Hellas John Peurifoy kong Paul I av Hellas om at han skulle utnevne Karamanlis som ny statsminister. Kongen gjorde dette og Karamanlis fikk statsministerposten i 1955. Noe av det første han gjennomførte som statsminister var utvidelsen av full stemmerett for kvinner. Karamanlis vant de tre påfølgende valgene i 1956, 1958 og 1961. 
I 1959 annonserte han en femårsplan som varte fra 1960 til 1964 som skulle bedre den greske økonomien. Planen la vekt på forbedring av jordbruket og at den industrielle produksjonen skulle øke. Han foretok også tunge investeringer i infrastruktur og markedsføringen av turisme til Hellas. På den internasjonale fronten forlot Karamanlis regjeringens forrige strategiske mål for enosis (samlingen av Hellas og Kypros) i favør av uavhengighet for Kypros. I 1958 var hans regjering engasjert i forhandlinger med Storbritannia og Tyrkia som kulminerte i Zürich-avtalen som la grunnlag for en avtale om uavhengighet for Kypros. I 1959 ble planen ratifisert i London av Makarios III.
Under militærdiktaturet (1967-1974) bodde han i eksil i Paris.

President

Karamanlis ble valgt til president i 1980 av den greske nasjonalforsamlingen, og i 1981 ledet han Hellas formelle inntreden i Det europeiske økonomiske fellesskap (EU), som EUs tiende medlem. Han var president frem til 1985 da han gikk av og ble etterfulgt av Christos Sartzetakis. 
I 1990 ble han gjenvalgt som president av det konservative parlamentariske flertallet (under den konservative regjeringen til statsminister Konstantinos Mitsotakis) og tjente som president frem til 1995, da han ble etterfulgt av Konstantinos Stefanopoulos. 
Karamanlis gikk av som president i 1995 i en alder av 88 år. Da hadde han vunnet fem parlamentsvalg, tilbrakt 14 år som statsminister og ti år som president. Og han hadde totalt vært aktiv i politikken i mer enn seksti år.
Han døde av hjerteinfarkt på et sykehus i Athen etter en kort periode med sykdom i 1998 i en alder av 91 år.

Æresbevisninger

Han ble tildelt Karlsprisen i 1978.
Taynikma

Taynikma er en dansk bokserie, som blander fantasy-roman og manga-inspirerte tegneseriesekvenser. Idéen og konseptet er utviklet av Merlin P. Mann og Jan Kjær. Serien består av 16 bind, som alle slutter med en fire siders tegneskole. Første bind kom ut i oktober 2005 og foreløpig siste bind kom i mai 2007. Seriens utgiver er forlaget Phabel og er også kommet ut i Norge, Sverige, Finland, Island og nå også i England (Storbritannia) (der kun de 4 første bøkene selges nå) I 2007 vant serien Orla-prisen som årets beste tegneserie. I 2010 vant Taynikma Tegneskole av Jan Kjær Orla-Prisen.
Forfatterne er i gang med en ny Taynikma-bok/serie.
Bøkene handler om Koto og vennene hans som prøver å redde Tayklania fra Fyrstinnen og Skyggekongen.
James Henry Breasted

Bakgrunn

James Henry Breasted studerte farmasi og hebraisk i Chicago. Han tok slutteksamen i farmasi i 1886, og gjorde seg ferdig med hebraiskstudiene i 1890. Etterpå dro han til Yale University for å studere semittiske språk under William Rainey Harper.

Karriere som egyptolog

Harper oppmuntret ham til å studere egyptologi i Berlin, og lovet å opprette et professorat i egyptologi for ham når han var ferdig.
I Berlin studerte han det egyptiske språk under Adolf Erman, og dessuten arabisk og hebraisk. Der tok han doktorgraden med en dissertasjon på latin om de monoteistiske hymner fra Amarnatiden: De Hymnis in solem sub rege Amenophide IV conceptis. Dissertatio inauguralis philologica ... die XV.m. Aug. Anni MDCCCXCIV publice defendet auctor I. Henricus Breasted Americanus., og var dermed den første amerikaner som ble Dr. phil. i egyptologi.
I 1894 giftet han seg med en amerikansk kvinne, Frances Hart, som han var blitt kjent med i Tyskland. På bryllupsreisen kom han for første gang til Egypt, der han på Harpers oppdrag skulle anskaffe antikvitetet for universitetet i Chicago og kopiere gamle innskrifter. De besøkte blant annet noen av gravene i Tell el-Amarna og Deir el-Bahari. Han kunne fastslå at mange tidligere offentliggjorte hieroglyfike innskrifter var unøyaktig gjengitt, og bestemte seg for å fremstille en ny publisering av alle Egypts innskrifter.
Breasted var fra 1894 dosent og fra 1905 professor for egyptologi og Orientens historie ved University of Chicago. I 1901 ble han direktør for Haskell Oriental Museum. I 1919 grunnla han med Rockefeller-stiftelsens stiftelse Oriental Institute of the University of Chicago og ledet instituttets arkeologiske utforskninger i Egypt. I 1919 ledet Breasted den første amerikanske ekspedisjon noensinne for arkeologisk utgraving i Egypt. I 1923 ble hanvalgt til medlem av National Academy of Sciences. Hans faglige tyngdepunkt var samling av innskrifter, noe som gjorde Chicago til et internasjonalt sentrum innen epigrafikk. 
Breasted populariserte rundt 1915 uttrykket Den fruktbare halvmåne for å beskrive det arkeologisk viktige område som omfatter deler av det som nå er Irak, Syria, Tyrkia, Libanon, Jordan, Palestina og Israel.
Han døde av lungebetennelse på hjemreise fra en Egypt-reise i 1935.
Aegognathus waterhousei

Utseende

En nokså liten ti middelsstor (opptil 30 millimeter), matt svart hjortebiller. Hannen har sterkt forstørrede kjever som er krumme med en lang, skrått oppoverrettet tann på innersiden, slik at de blir gevirlignende. Hodet er rektangulært, mye bredere enn langt, foran bredt og grunt, U-formet innbuktet. Pronotum er avrundet firkantet, innsnevret ved roten. Dekkvingene er blanke, nokså sterkt punkterte, med uregelmessige lengderibber som gir dem en læraktig overflate. Beina er svarte. Hunnen ligner hannen men uten de forstørrede hodet og kjevene, dekkvingenes læraktige overflate finnes også på hodet og pronotum.

Utbredelse

Arten lever i Peru.
Eksaptasjon

Eksaptasjon (også kalt koopsjon eller preadaptasjon) er et begrep som betegner skifte i et trekk eller funksjon hos en levende organisme under evolusjon. Det innebærer at utviklingstrekk som primært hadde en eller flere bestemte definerte funksjoner etter hvert begynner å tjene nye funksjoner som følge av evolusjonær utvikling og seleksjon. Hos f.eks. hvaler er forlemmene som opprinnelig ble benyttet som bevegelsesorganer blitt omdannet til styringsmekanismer, og hos pattedyr er svettekjertler som tidligere kun skille ut svette blitt modifisert til melkekjertler som nærer avkommet.
Eksaptasjoner er vanlige i både anatomi og atferd. Fuglefjær er et klassisk eksempel: til å begynne med utviklet fjærene seg for temperaturregulering, men senere ble de tilpasset flyvning. Interessen for eksaptasjon gjelder både prosessen og produktet av evolusjonen: prosessen som skaper komplekse egenskaper og produktet som kan være ufullkommen utformet.
Bratteklev skipsverft

Bratteklev skipsverft ligger ved Galtesund, på vestsiden av Tromøy, i Arendal kommune. Opprinnelig var eiendommen som naboeiendommene, et bruk der folk levde av jordbruk, sjøfart og fiske. I 1860-årene ble stedet kjøpt av kaptein O. B. Sørensen, som etablerte skipsverftet. Med gården som base drev Sørensen rederi, islandsfiske og sel- og hvalfangst. På eiendommen ble det drevet dampsag, høvleri, trankokeri, trelasthandel og skipsverft. Det ble også oppført et staselig våningshus i sveitserstil.
På skipsverftet ble det bygd 10 seilskip og fire dampskip. D/S Ora, det siste tredampskipet, ble sjøsatt i 1924. Bratteklev har vært benyttet som vedlikeholdsverksted og opplagshavn for rederiet helt opp i 1980-årene.
Bratteklev utgjør, etter Riksantikvarens mening, et unikt kystkulturmiljø i nasjonal sammenheng. Bygningene ble fredet etter Lov om kulturminner i 1993.
Porrhomma montanum

Utseende

Porrhomma montanum er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Elektronisk etterretning

Elektronisk etterretning (ELINT) er en disiplin innen signaletterretning som bruker elektroniske sensorer mot fiendens elektroniske utstrålinger som ikke er samband. Det kan være radar, bombesikter på fiendtlige fly eller bakke-til-luft missilsystemer. ELINT kan med dette for eksempel brukes til å identifisere skip uten AIS ved å sette sammen parametere på skipets mange radarer.
Pont de L'Alma

Pont de L'Alma er en bro over elven Seine i Paris i Frankrike. Broen passerer fører også over bilveier som løper langs elvebredden. I tunnelen under den nordre delen av broen omkom prinsesse Diana i en bilulykke.
Den første broen på stedet ble bygd i 1856. Det var to år etter slaget ved Alma i Krimkrigen; derav navnet. Den ble i 1974 erstattet av en bybro.
Upland (Hessen)

Upland (nedertysk for Oberland eller «høylandet») er navnet på et landskap som består av den nordøstlige delen av Hochsauerland. Landskapet tilhører den tyske delstaten Hessen, mens resten av Sauerland befinner seg i delstaten Nordrhein-Westfalen. Upland befinner seg innenfor distriktet Landkreis Waldeck-Frankenberg og er blant annet kjent for Mühlenkopfbakken i Willingen.
Apiterapi

baserer seg på produkter fra bier.
Apiterapi er en form for alternativ behandling som baserer seg på produkter fra bier. Dette inkluderer honning, pollen, propolis, bivoks, dronning-gelé og biegift.
Behandlingsformen har røtter flere tusen år tilbake i tid, og honning omtales som botemiddel både i Bibelen og Koranen. Apiterapi har særlig oppnådd utbredelse i Øst-Europa. I nyere tid har behandlingsformen blitt promotert mot pasienter med multippel sklerose.
Med få unntak mangler det vitenskapelig dokumentasjon på effekten av apiterapi. Studier på behandling med biegift har også vist seg å kunne ha negativ effekt.
Shetlandplattformen

Shetlandplattformen er en geologisk høydeformasjon på havbunnen i Nordsjøen og omgir Shetlandsøyene og Orknøyene nord for Skottland, ca. 350 km vest for Rogaland. Den danner vestre forhøyning rundt fordypningen Vikinggraben, mens Utsirahøyden utgjør den østre høyden. I perm-perioden var den et landfast fjellplatå.
Shetlandplattformen er omtrent 300 km lang (nord-sør) og 250 km bred (øst-vest). Geologisk er kjernen kaledonsk grunnfjell, mens dette etter permperioden er overlagt med sedimenter fra avrenning fra Baltica-kontinentet. Nederst består den av grunnfjell, deretter kalkstein fra kritt, og øverst skifer fra paleocen og eocen. Den inneholder olje og gass, med blant annet Braefeltet (olje) helt i øst nær skråningen mot Vikinggraben.
Stallogargo

Stallogargo (nordsamisk: Stállogárggu) er ei lita bygd i Kvalsund kommune i Finnmark. Stallogargo ligger på Kvaløya og har broforbindelse over Kvalsundbrua til fastlandet. Det er ca. 30 minutters kjøring med bil fra Hammerfest. Det bor ca. 75 innbyggere i bygda (2009). Navnet Stallogargo har sitt opphav fra en stor stein like utenfor bygda, som ifølge lokalbefolkningen er en samisk Stallo.
Hasselbladvikler

Utseende

En middelsstor til ganske stor (vingespenn 18-24 millimeter) vikler. Den ligner på andre Pandemis- og Choristoneura-arter, men kan kjennes på den bleke fargen og at forvingens tegninger knapt er mørkere enn resten av vingen. Hodet og thorax er blekt gulbrune. Forvingens grunnfarge er blekt gulbrun med markert, brunt nettmønster. Vingene har, som hos de beslektede artene, markerte felter ved roten, et skrått tverrbånd i midten og en trekantet flekk i spissen. Disse merkene er knapt mørkere enn de omkringliggende delene, men er markerte av brune kanter. Bakvingen er lysgrå, forholdsvis smal.

Levevis

Larvene lever på ulike løvtrær. De voksne sommerfuglene flyr i juli-august.

Utbredelse

Den er utbredt over hele Europa unntatt lengst i nord, og i det nordlige Asia.
I Norge er den vanlig i Sør-Norge.